Promontory Point

Promontory Point estas loko en la usona ŝtato Utaho;
ĝi situas sur kabo inter la Granda Sala Lago
kaj ties golfeto Bear River Bay.
La loko iom famiĝis, ĉar en proksima kaj similnoma loko,
Promontory Summit ĉe
Promontory (60 km norde de ĝi),
okazis grava evento en la trafika historio de Usono.

Je la 10-a de majo 1869 ĉe tiu loko
kontaktiĝis la konstruantaj teamoj de la
fervojoj
Central Pacific Railroad
kaj
Union Pacific Railroad
kaj tiel establis la unuan fervojan ligon inter
la du marbordoj de Usono.

Okaze de la sukceso oni metis arĝentan kaj oran najlojn
en la lastan ŝpalon (el laŭra ligno).
La Angla vorto por tiu speco de najloj estas
spike kaj povas signifi ankaŭ "spiko",
tial iuj asertas, ke temis pri ora spiko
(vidu la artikolon pri Utaho), sed tio estas
malprobabla.
La Universitato de Stanford
eĉ ofertas bildon de tiu najlo ĉe
www.stanford.edu/dept/SUMA/spike.html .

Jena mapo montras la situon de la renkonta stacio
Promontory kaj de la kabo Promontory Point:
Dosiero:Promontory.png

Pretere, la fervojaj stacioj de Promontory kaj
Echo Canyon (nuna Wahsatch, ĉe la ŝtata limo al Vajomingo)
rolas en la romano "Winnetou III" de la germana
verkisto Karl May.

Kategorio:Historio de Usono